**Джозеф Крыстафер Ледлі** (англ.: Joseph Christopher Ledley; нар. 23 студзеня 1987, Кардыф, Уэльс) — валійскі футбаліст, гуляў на пазіцыі цэнтральнага паўабаронцы ці левага вінгера. Ігрок нацыянальнай зборнай Уэльса (2006—2018).

Клубная кар’ера
---------------

Джо з дзяцінства з’яўляўся прыхільнікам клуба са свайго роднага горада, «Кардыф Сіці». Ва ўзросце дзевяці гадоў Ледлі быў залічаны ў акадэмію «ластавак». Прайшоўшы ўсе моладзевыя каманды «Кардыф Сіці», 1 верасня 2004 года малады паўабаронца падпісаў з клубам свой першы прафесійны кантракт. Дэбют Ледлі ў першым складзе «ластавак» адбыўся ўжо 21 верасня — у той дзень супернікам «Сіці» быў «Мілтан Кінс Донс». З цягам часу Джо стаў сапраўдным лідарам клуба, аб чым сведчыць той факт, што некалькі разоў заўзятары абіралі Ледлі лепшым іграком клуба за сезон.

Па заканчэнні сезона 2009/10 кантракт Джо з «Сіці» скончыўся, і ён стаў вольным агентам. У прэсе магчымымі новымі працадаўцамі паўабаронцы называлі англійскія «Вест Бромвіч Альбіён» і «Сток Сіці», а таксама італьянскую «Рому». Аднак 12 ліпеня 2010 года Ледлі перабраўся ў Шатландыю, дзе падпісаў 4-гадовы кантракт з глазгаўскім «Сэлтыкам».

Дэбют валійца ў першым складзе «кельтаў» адбыўся 28 ліпеня 2010 года, калі ў рамках трэцяга кваліфікацыйнага раўнду Лігі чэмпіёнаў «бела-зялёныя» сустракаліся з партугальскай «Брагай».

31 студзеня 2014 года Ледлі далучыўся да «Крыстал Пэлас» за 750 тысяч фунтаў, падпісаўшы кантракт на тры з паловай гады. Ён забіў у сваім дэбютным матчы супраць «Вест Бромвіча» галавой адправіўшы мяч у браму суперніка пасля падачы вуглавога. «Крыстал» такім чынам атрымаў перамогу з лікам 3:1. Улетку 2017 года па заканчэнні кантракта пакінуў «Крыстал Пэлас».

У верасні 2017 года падпісаў паўгадовы кантракт з клубам «Дэрбі Каўнці», у лістападзе таго ж года падоўжыў яго да канца сезона 2018/19. У студзені 2019 года датэрмінова разарваў пагадненне з «Дэрбі Каўнці».

У лютым 2020 года далучыўся да аўстралійскага клуба «Ньюкасл Джэтс». У сакавіку 2021 года стаў іграком «Ньюпарт Каўнці», дзе гуляў да канца сезона 2020/21. У лістападзе 2021 года абвясціў пра завяршэнне кар’еры.

Міжнародная кар’ера
-------------------

Дэбют паўабаронцы ў зборнай Уэльса адбыўся 7 верасня 2005 года, калі «цмокі» ў рамках адборачнага турніру да чэмпіянату свету 2006 года сустракаліся супраць зборнай Польшчы.

Дасягненні
----------

**Сэлтык**

* Чэмпіён Шатландыі (2): 2012, 2013
* Уладальнік Кубка Шатландыі (2): 2011, 2013

Заўвагі
-------

1. ↑  Joe Ledley // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  JOE LEDLEY // Argentine Soccer Database<a href='https://wikidata.org/wiki/Track:Q19368470'></a>
3. ↑  Tonge twist in Led hunt The Sun
4. ↑  Cardiff's Joe Ledley will travel to AS Roma for talks. BBC Sport
5. ↑  Joe Ledley completes Celtic move. South Wales Echo
6. ↑  Ledley Joins Palace Архівавана 2 лютага 2014.. Crystal Palace FC.

|  |  |
| --- | --- |
| ⚙️   У сацыяльных сетках | Твітэр |
| Фота, відэа і аўдыё | Instagram |
| Тэматычныя сайты | AS.com · BDFA · eu-football.info (ігрок) · FBref.com · FootballDatabase.eu · Kooora · National Football Teams.com · Soccerbase (ігрок) · Soccerway · Transfermarkt (ігрок) · worldfootball.net (ігрок) · УЕФА |

| ⛭Зборная Уэльса — Чэмпіянат Еўропы 2016 — 3-4 месца |
| --- |
| Сцяг Уэльса | 
* 1 Хенесі (б)
* 2 Гантэр
* 3 Тэйлар
* 4 Дэвіс
* 5 Чэстэр
* 6 Э. Уільямс
* 7 Ален
* 8 Кінг
* 9 Робсан-Кану
* 10 Рэмзі
* 11 Бэйл
* 12 Фон Уільямс (б)
* 13 Джордж Уільямс
* 14 Эдвардс
* 15 Рычардс
* 16 Ледлі
* 17 Катэрыл
* 18 Воўкс
* 19 Колінз
* 20 Джоні Уільямс
* 21 Уорд (б)
* 22 Вон
* 23 Чэрч
* трэнер: Крыс Коўлман

 |